“Китобхонлар байрами”ни ўтказиш

Низомига 1-илова

**“Адабиёт кунлари”ни ўтказиш бўйича**

**ТАВСИЯЛАР**

“Адабиёт кунлари” тадбири ҳар йили феврал ойининг биринчи ярмида барча умумтаълим мактаб-ларида 5-9-синф ўқувчилари ўртасида ўтказилади.

Таълим муассасаларида “Адабиёт кунлари” тадбири мактабда “Китоблар байрами” тадбирларини ўтказиш бўйича тузилган Ташкилий гуруҳ томонидан ташкил этилади.

Ташкилий гуруҳ таълим муассасасида “Адабиёт кунлари” ўтказиладиган аниқ кунларни белгилайди, уларни ўтказиш режасини ишлаб чиқади ва мактаб жамоасига эълон қилади.

“Адабиёт кунлари” ўқувчилар ўртасида камида 3 кунда ўтказиладиган “Мушоира кечаси”, “Ғазалхонлик беллашуви”, “Шеърхонлик”, “Донолар бисотидан”, “Баҳру-байт” каби тадбирлар туркумидан иборат бўлади.

Масалан, 9 феврал куни “Навоийхонлик”, 14 феврал куни “Бобурхонлик” тадбирларини ўтказишни ва уларнинг асарларига бағишланган саҳна кўринишларини ташкил этишни режалаштириш мақсадга мувофиқ.

“Адабиёт кунлари”нинг бир кунида мактабга ёзувчи-шоирларни таклиф этиш ва улар билан учрашувлар ташкил этиш, яна бир кунига синфлар ўртасида “Нима?, Қаерда?, Қачон?” ёки “Брейн Ринг” каби ўйинларини ташкил этиш мумкин.

“Адабиёт кунлари”да синфлар ўртасида “Энг яхши деворий газета”, “Энг яхши иншо” танловларини, Заҳириддин Муҳаммад Бобур ёки Алишер Навоийнинг расмларини чизиш бўйича расмлар танловларини ҳам ўтказиш мумкин.

“Адабиёт кунлари” тадбирларида фаол иштирок этган ўқувчилар ва ўқитувчилар мактаб маъмуриятининг “Фахрий ёрлиқ”лари ва эсдалик совғалари билан тақдирланади ва уларнинг исми-шарифлари эрталабки сафланишда маънавий рағбатлантириш сифатида мактаб жамоасига эълон қилинади.

Ташкилий гуруҳ аъзолари “Адабиёт кунлари”ни ўтказишга ижодий ёндашган ҳолда мавзуга оид бошқа турли тадбирларни ҳам ташкил этишлари мумкин.